钦定古今图书集成/明伦汇编/官常典/第304卷 > 赵焕
## 钦定古今图书集成/明伦汇编/官常典/第304卷 > 赵焕

按《明外史》本传：“焕字文光，掖县人。嘉靖四十四年进
士。授乌程知县，入为工部主事，改御史。万历三年，中
官张宏请遣其党榷真定材木，焕及给事中侯于赵
执奏不从。张居正遭父丧，言官交章请留，焕独不署
名。擢顺天府丞，累迁左佥都御史。十四年三月，风霾
求言，焕请恢圣度，纳忠言，谨嚬笑，信政令，时召大臣”
商榷治理，次第举行实政。弊在内府者，一切报罢，而
饬戒督抚有司务求民瘼。帝嘉纳焉。寻迁工部右侍
郎，改吏部，进左侍郎，乞假去。起南京右都御史，以亲
老辞。时焕兄辽东巡抚佥都御史燿亦乞归养。吏部
言“二人情同。燿为长子，且任封疆久，可听其归。”乃趣
焕就职。寻召为刑部尚书。议日本贡事，力言非策男
子。诸龙光讦奏李如松通倭下吏，并及其党陈仲登，
枷赤日中，期满，戍瘴乡。焕以盛暑必毙，而二人罪不
当死。两疏力争，忤旨诘责。复以议浙江巡按彭应参
狱，失帝意，遂引疾归。再起南京右都御史，就改吏部
尚书，皆不赴。家居十六年，召拜刑部尚书，寻兼署兵
部。四十年二月，孙丕扬去，改署吏部。时神宗怠于政
事，曹署多空，内阁惟叶向高，杜门者已三月。六卿止
一焕在，又兼署吏部，吏部无复堂上官。兵部尚书李
化龙卒，召王象乾未至，亦不除侍郎，户、礼、工三部各
止一侍郎而已。都察院自温纯罢去，八年无正官。故
事，给事中五十人，御史一百十人，至是皆不过十人。
焕累疏乞除补，帝皆不报。其年八月，遂用焕为吏部
尚书，诸部亦除侍郎四人。既而考选命下，补给事中
十七人，御史五十人，言路称盛。然是时，朋党已成，中
朝议论角立。焕素有清望，骤起田间，于朝臣本无所
左右。顾雅不善东林，诸攻东林者乘间入之，所举措
往往不协。清议先后为御史李若星、给事中孙振基
所劾，焕皆拜疏求去。帝优诏慰留之。已，兵部主事卜
履吉为署部事都御史孙玮所论，焕以履吉罪轻，拟
夺俸三月。给事中赵兴邦劾焕徇私，焕疏辨，再乞罗
向高言：“今国事艰难，人才日寡。在野者既赐环无期，
在朝者复晨星无几。乃大小臣工日寻水火，无有已
时，甚非国家福也。臣愿自今已后，共捐成心忧国事，
议论听之言官，主张听之当事。使大臣得展布，而毋
苦言官之掣肘；言官得发舒，而毋患当事之摧残。天
下事尚可为也。”因请谕焕起视事，焕乃出。明年春，以
年例出振基及御史王时熙、魏云中于外。三人尝力
攻汤宾尹、熊廷弼者，又不移咨都察院。于是御史汤
兆京守故事力争，且诋焕。焕屡疏讦辨，杜门不出，诏
慰起之。兆京以争不得，投劾径归。其同官李邦华、周
起元、孙居相及户部郎中贺烺交章劾焕擅权，请还
振基等于言路。帝为夺诸臣俸，贬烺官以慰焕。焕请
去益力。九月遂叩首阙前，出城待命。帝犹遣谕留。给事中李成名恐帝因焕去，斥逐言官，复劾焕伐“异党
同。”焕遂称疾笃，坚不起。逾月，乃许乘传归。四十六年，
吏部尚书郑继之去国。时党人势成，清流斥逐已尽。
齐党亓《诗教》，势尤张，以焕为乡人，老而易制，力引焕
代。继之年七十有七矣。比至，一听《诗教》指挥，不敢异
同。由是素望益损。帝终以焕清操，委信之。及明年七
月，辽东告警。焕率廷臣诣文华门固请。帝临朝议政。
抵暮，始遣中官谕之。退而诸军机要务废阁如故。焕
等复具疏趣之，且作《危语》曰：“他日蓟门蹂躏，敌人叩
阍。陛下能高枕深宫，称疾谢却之乎？”帝由是嗛焉。考
满当增秩，寝不报。焕寻卒，恤典不及。光宗立，始赐如
制。熹宗初，赠太子太保。